Valkskermswewer val naby BettysbaaiBettysbaai. (Foto: Elaine Krige) ŉ Valskermswewer is Saterdagaand ernstig beseer toe hy in ŉ bergagtige omgewing tussen Bettysbaai en Pringlebaai in die Wes-Kaap geval het. Die Nasionale Seereddingsinstituut (NSRI) by Kleinmond is Saterdag 18:15 oor die voorval ingelig. “Lede van die NSRI en ŉ dokter het Saterdag die amper ontoeganklike terrein deurkruis om by die pasiënt uit te kom. Die man is beseer toe hy die grond getref het,” het Schalk Boonzaaier van die NSRI in Kleinmond gesê. “Ondanks sy beserings was die valskermswewer, wat na verneem word van Kaapstad afkomstig is, in ŉ goeie luim.” Die pasiënt is ernstig beseer en op die toneel behandel voordat hy aan ŉ draagbaar vasgemaak en by die berg afgedra is na waar ŉ ambulans aan die voet van die berg gewag het.